Wilson Creek Rd, Lawrenceburg, IN 47025 Listing Details: MLS 1590624 Cincinnati Real Estate
Wilson Creek RdLawrenceburg, IN 47025
Details for Wilson Creek Rd, Lawrenceburg, IN 47025
Acres: 4.77 Acres
S/A Taxes: 159.11
Real Estate For Sale at Wilson Creek Rd, Lawrenceburg, IN 47025
Home > IN > Lawrenceburg > Wilson-Creek-Rd-Lawrenceburg-IN-47025 Gupta-neef, sewe ander in hof | Maroela Media
Die verdagtes het in ŉ volgepakte hof verskyn, waarna die saak tot 17 Augustus uitgestel is vir verdere ondersoek.
Peter Thabethe, oudhoof van die Vrystaatse departement van landbou, Seipate Sylvia Dlamini, personeelhoof in die minister van minerale hulpbronne Mosebenzi Zwane se kantoor, en Takisi Masiteng, distriksdienstebestuurder van die departement van landbou, is op borgtog van R10 000 elk vrygelaat.
Ashu Chawla, uitvoerende hoof van Sahara, Nazeem Howa, voormalige uitvoerende hoof van Oakbay Investments, Varun Gupta, neef van die Gupta-broers en voormalige uitvoerende hoof van Oakbay, en Ronica Ragavan, waarnemende uitvoerende hoof van Oakbay, is op borgtog van R200 000 elk vrygelaat. Kamal Vasram kon nie onmiddellik vir borgtog aansoek doen nie, aangesien sy adres nog nie bevestig is nie.
Die verdagtes staan onder meer tereg op aanklagte van bedrog, geldwassery en oortreding van die Wet op Openbare Finansiële Bestuur en oortreding van die Maatskappywet. Die verdagtes het reeds hul paspoorte ingehandig.
Brig. Hangwani Mulaudzi, woordvoerder van die Valke, het gesê nog inhegtenisnemings sal binnekort gemaak word. Hy het gesê die polisie is op soek na Ajay Gupta nadat hy versuim het om homself aan die polisie oor te gee soos wat met sy regsverteenwoordigers ooreengekom is. Hy word nou as ŉ voortvlugtige beskou.
Intussen word daar berig dat Atul Gupta glo die land probeer verlaat het, maar dat ŉ vlieënier geweier het om sy private vliegtuig te vlieg. Daar word glo ook gesoek na oudpres. Jacob Zuma se seun Duduzane. Die polisie wou egter nie die berigte bevestig nie.
Fikile Mbalula, minister van polisie, het intussen bekend gemaak daar is ŉ totaal van 13 verdagtes. Volgens hom is agt reeds in hegtenis geneem terwyl twee ander nog gesoek word en drie ander glo in die buiteland is. Mbalula het gesê die twee verdagtes wat nog plaaslik gesoek word se name sal binnekort bekend gemaak word.
Maroela Media het vroeër berig daar is glo ook op dokumente beslag gelê tydens die klopjag. Die klopjag by Saxonwold hou verband met die Gupta-familie se verbondenheid aan die Vrede-suiwelprojek, asook die voortslepende staatskapingsondersoek.
In Januarie is destydse adjunkpres. Cyril Ramaphosa deur die DA versoek om te verseker dat die land se grense op ŉ hoë gereedheidgrondslag geplaas word nadat die Valke glo lasbriewe verkry het om minstens een van die Gupta-broers in hegtenis te neem.
City Press het ook berig daar is beweer die NVG se batebeslagleggingseenheid sou toe nóg bewaringsbevele bedien aan maatskappye wat met die beweerde staatskaping, waarby die Gupta-familie geïmpliseer word, verbind kan word. Volgens City Press is die bewaringsbevele vir bates ter waarde van ongeveer R1,6 miljard.
Geen van hierdie oortredings kon plaasvind sonder die goedkeuring van Zwane en Magushule nie. Hoekom sou hulle dit hoegenaamd goedkeur tensy hul regstreeks voordeel daaruit kon trek?
Die Guptas gaan sing soos kanaries en hulle almal saam aftrek.
Sin City · 10 maande gelede
Lees êrens dat Sun City so R30 miljoen betaal is uit die geld. Gaan hulle dit terug betaal?
Tweede beste nuus van vandag. Kry vir julle.
Dlamini van nogal opmerklik in die korrupte Zuma regering
Klink soos musiek in mens se ore!!
Hier kom die eerste staatsgetuis om vir Zuma te pos.
Eish. listen carefully negehonderd sewe en tagtig en honderduisend miljoen hehehe Zumpie kadumpie het afgeval van die muur. En die koning se soldate gaan hom nie weer optel. Kry maar vir julle !!!
Die valke weet al klaar waat Ajay hom bevind. Hy het landuit gevulg. Sien berig hieronder:
“OR Tambo International Airport spokesperson Leigh Gunkel-Keuler has told EWN that their records show that Gupta left the airport on a Dubai-bound Emirates flight 10 days ago. But Gunkel-Keuler says that airport officials will meet with Hawks investigators to hand over video footage showing Gupta’s departure and also verify his flight details”